Gedegara kadısı Mustafa Behçet sene-i mezbüre Rebiü'l-ahiri gurresinden altı ay ve muvakkitleri es-Seyyid Mehmed Sadullah ve es-Seyyid Musa on sekizer ay zamanların ba'de't-tasarruf ref' ve yeri yevmi üç yüz akçe ile Şeyhlü kazasından altmış iki ay hakiki infisali olan sezavar-ı inayet-i şehriyari ve şayeste-i re'fet-i tacdari mevlana es-Seyyid Ahmed Muhtar ibn es-Seyyid Mehmed Aziz el-İstanbüli da'ilerine misliyle ba-saniye tevcih olunub ba'de hulül-i vaktihi müddet-i örfiyye-i kamile mutasarrıf olmak ricasına ba'de'l-arz sadaka buyuruldu.